পর্যাপ্ত ঘুম না হওয়া কে স্লিপ ডেট (Sleep debt) বা ঘুম ঋণ বলে। রেগুলার সঠিক পরিমাণ ঘুম না হলে আমাদের মাঝে মানসিক ও শারীরিক ক্লান্তি দেখা দেয়। স্লিপ ডেট (Sleep debt) মূলত দুটি কারনে হতে পারে, একেবারেই ঘুম না হওয়ায় কিংবা অপূর্ণ ঘুম হওয়ায়। মানসিক ও শারীরিক ক্লান্তি ছাড়াও আরও অনেক সমস্যায় ভুগতে হতে পারে। নিচের ছবিটিতে কমন কিছু সমস্যার উল্লেখ আছে। শারীরিক সমস্যার মধ্যে ডায়াবেটিস ও স্থূলতা দুটি বড় সমস্যা। বর্তমান যুগে যখন আমরা সাফল্যের পেছনে ছুটতে ছুটতে আমাদের ঘুম হ্রাস এর সাথে পৃথিবীতে এই দুটি সমস্যার বৃদ্ধি ও লক্ষণীয়। তা ছাড়া প্রতিনিয়ত মানসিক সমস্যায় আক্রান্ত হয়ে আত্মহত্যার মতো ঘটনা ও কিন্তু কম ঘটছে না! আমাদের মানসিক ক্লান্তি কিন্তু আমাদের চারিপাশের মানুষের সাথে আমাদের সম্পর্ক অবনতির একটি বড় কারন।